Eesti Klassiõpetajate Liidu suveseminar
2025-08-11 00:00 - 2025-08-12 23:59 (Europe/Tallinn)
11.–12. august – Eesti Klassiõpetajate Liidu suveseminar Rakveres.

Rahvusvaheline noortepäev
2025-08-12 00:00 - 23:59
12.august – rahvusvaheline noortepäev.

Harjumaa hariduse infopäev
2025-08-12 00:00 - 23:59
Harjumaa hariduse infopäev 12. august 2025 Püünsi Kool
9.00 – 9.30 ringkäik Püünsi Koolis ja lasteaias
9.30 – 10.00 kogunemine ja tervituskohv
10.00 – 10.10 Kooli tervitus võimlas
10.10 – 10.15 HOL esimehe Andrus Umboja tervitus
10.15 – 10.20 Viimsi vallavanema Illar Lemetti tervitus
10.20 – 10.40 Lasteasutuste toitlustamise peamised muudatused ja ajakava Brigitta Õunmaa Sotsiaalministeeriumi tervisekäitumise poliitika juht
10.40 – 11.20 Üleminek eestikeelsele haridusele. Kuidas koolides/ lasteaedades kohe oskusainetega toime tulla, kui keeleteadmised puuduvad Kairi Kaldoja HTM-i keelepoliitika asekantsler ning Helna Karu ja Natalia Kond HTM-ist
11.20 – 12.00 Õppeasutuste kriisivalmiduse loomine ja kriisijuhendi koostamine Armani Pogosjan HTM-i õigus- ja personalipoliitika osakonna õigusnõunik
12.00 – 12.15 liikumispaus
12.15 – 12.35 Viimsi hariduselust Katrin Markii Viimsi abivallavanem
12.35 – 12.50 Uued haridusjuhid ja KOV haridusinimesed Harjumaal Maria Mägar HOL haridusnõunik
Aulas
13.00 – 14.00 Õppimiskohustuse ea tõusust Külli Solo HTM-i õppimiskohustuse reformi projektijuht
Võimlas
13.00 – 14.00 Starter uude õppeaastasse: võtmekohad ja väljakutsed uue alusharidusseaduse ning lapsest lähtuva õpikultuuri rakendamisel. Marju Saar (Väike Päike lasteklubi juhatuse liige, Eesti Lastehoidude Liit, Eesti Eralasteaedade Liit) ja Ilona Sillak, VUNK Koolitused koolitaja ja superviisor.
14.00 Lõunasöök
Järgmine infopäev 14. aprill 2026 Tabasalu Koolis!

Haridustreff 2025
2025-08-14 00:00 - 23:59
Haridustreff 2025 peaesineja on haridusuuendaja Gunter Pauli
Teadmiste, oskuste ja kogemuste festival Haridustreff toimub 2025. aasta 14. augustil. Neljandat korda Paide Vallimäel peetava haridustöötajate aastasündmuse teema on “Õppimine. Kogemine. Tulemuslikkus.” ning peaesineja on Gunter Pauli. Esindatud on haridusteekonna tervikvaade: lasteaed, üldhariduskool ja kutseõpe. Jätkub ka stipendiumite traditsioon.
Neljanda Haridustrefi peaesineja ja ühe praktilise töötoa läbiviija on Belgia päritolu haridusuuendaja ja õppejõud Gunter Pauli. Ta töötas välja õpetamise viisi, mis paneb kokku lugude jutustamise, teaduslikud teadmised ja kogemusliku õppe. Pauli on globaalse haardega visionäär, ettevõtja ja innovaator, sinise majanduse (inglise keeles blue economy) mudeli looja. Ta on avaldanud üle 20 raamatu ning osaleb aktiivselt õppejõuna ülikoolide juures üle maailma.
Kristi Jõeorg, sündmuse üks korraldajaid räägib, et aasta aastalt on püütud pakutavat atraktiivsemaks muuta ja sedapuhku on peaesineja üleilmselt tuntud. „Haridustreffi on aidanud sisukamaks muuta ka õpetajatelt kolmel aasta saadud tagasiside ja tuleval aastal on kavas korraldada pealavast eraldi töötoad ja arutelud. „Eri teemad jõuavad osalejateni pealavalt ja läbi praktiliste töötubade telkides, see aitab infot kuulajatele täpsemini suunata ja toetab meid ka ilmataadi vimkade korral. Kuigi, möödunud korral ei raputanud õpetajaid isegi vihm, sest haridus on tähtis iga ilmaga,“ räägib Kristi Jõeorg.
Stipendiumite traditsioon jätkub, need antakse julgele koolile ja uuendusmeelsele õpetajale. Julge kool või lasteaed on õppeasutus, kes julgeb ise otsustada ja otsused ellu viia. Uuendusmeelne on õpetaja, kes panustab oma õppeaine arendusse ja on viimase kolme aasta jooksul võtnud kasutusele uusi õpetamisviise. Haridustreffi peatoetaja on LHV Pank ja sündmuse korraldab Meaningful Talks.

Rahvusvaheline teatrifestival Narvas
2025-08-15 08:00 - 2025-08-19 17:00
Rahvusvaheline teatrifestival Narvas 15.–19.8
Hommikuti toimuvad temaatilised vestlused, mis aitavad paremini mõista keskkonda ja kultuuri, kust pärinevad festivali artistid. Vestlusi juhivad moderaatorid Rein Lang või Toomas Kiho. Aruteludes osalevad artistid ja eksperdid fookuspiirkondadest, samuti diplomaadid ja arvamusliidrid.
Teemad ja kuupäevad:
16.08 – “Ukraina”. Vestlevad Volodõmõr Petriv (Rivne teatri juht) ja Vita Šinkarenko (Rivne Veteranide Maja asutaja), modereerib Rein Lang.
17.08 – “Araabia”. Vestlevad Peeter Raudsik, Hala Omran ja Sulayman Al Bassam, modereerib Rein Lang.
18.08 – “Kaukaasia”. Vestlevad Kamran Shahmardan, Artur Ghukasyan ja Saba Aslamazishvili,
modereerib Toomas Kiho.
19.08 – “Vabadus Narvas”. Vestlevad Madli Pesti, Lavly Perling ja Kristina Kallas, modereerib Toomas Kiho.
Vestlused toimuvad vene või inglise keeles, sünkroontõlkega.
Aruteluhommik – Vabaduse festival

Mitmekesised õpirajad andekuse toetamisel
2025-08-15 11:00 - 16:00
Talendikeskuse seminar „Mitmekesised õpirajad andekuse toetamisel“ Viljandi Jokobsoni koolis (Riia 91) kl 11-16. Seminari ettekanded ja arutelud käsitlevad MFÕ ja formaalõppe lõimimise erinevaid kogemusi ja arvestamise praktikaid, koolikorralduslikke aspekte, õpetaja rolli, õppija autonoomiat ja ennastjuhtivust jms. Seminar on tasuta, lõuna omal kulul. Olsalejatele koolitustõend. Seminaril osalemiseks palume 5. augustiks registreeruda lingil https://forms.gle/ZdgVvoShdKWjvYhD8

Soome-ugri rahvusvaheline konverents
2025-08-18 00:00 - 2025-08-23 23:59
18.–23. august 2025 Soome-ugri rahvusvaheline konverents (Tartu Ülikool)

Animafilmide festival Animist Tallinn
2025-08-19 00:00 - 2025-08-23 23:59
Animafilmifestivalil Animist Tallinn esilinastuvad Kaspar Jancise uus lühifilm ”Koer” ja Cannes filmifestivalilt auhinna toonud Natalia Mirzoyani ”Lumi saadab meid”
19.–23. augustini toimub Tallinnas rahvusvaheline animafilmide festival Animist Tallinn, kus toimub kahe filmistuudios Rebel Frame toodetud filmi avalik Eesti esilinastus. Tuntud animarežissööri Kaspar Jancise värskeim lühifilm ”Koer” on absurdne ja koomiline lugu iidse Hiina erootilise loo ainetel.
Animisti avatseremoonial 19. augustil näidatakse veel Mari Kivi värsket filmi ”Ajasööja” (tootja Nukufilm), mis samuti on filmi Eesti esilinastus, ning Natalia Mirzoyani „Lumi saadab meid“.
Kõik filmiprogrammid linastuvad kinos Artis, filmid on originaalkeeltes ja ingliskeelsete subtiitritega.

Tasuta koolitused õpetajatele, kes on seotud eestikeelsele õppele üleminekuga
2025-08-21 00:00 - 2025-08-22 23:59
„Ületuleku ekspress“ – abikäsi õpetajatele enne õppeaasta algust
21. ja 22. augustil korraldab Tallinna Õpetajate Maja metoodika- ja kompetentsikeskus MEKK intensiivsed tasuta koolitused õpetajatele, kes on seotud eestikeelsele õppele üleminekuga. Programm on mõeldud Tallinna koolide ja lasteaedade õpetajatele, pakkudes tuge 1. ja 2. klassi klassiõpetajatele, aga ka ajaloo- ja matemaatikaõpetajatele 4. ja 5. klassis ning lasteaiaõpetajatele ja HEV-õpilaste toetajatele.
Tallinna haridusameti juht Kaarel Rundu on rõhutanud, et „2025/2026. õppeaastal liituvad eestikeelse õppega ka teised ja viiendad klassid, mis nõuab veelgi suuremat ettevalmistust ja süsteemset juhtimist. Suurt rõhku paneme õpetajate metoodilisele ja keelelisele ettevalmistusele.“
Koolituste sihtgrupid ja teemad on:
1.–2. klassi klassiõpetajad – metoodiline tugi eesti keeles õpetamiseks.
4.–5. klasside ajaloo- ja matemaatikaõpetajad – lõimitud aine ja keeleõppe metoodikad.
Lasteaiaõpetajad – keeleline ja metoodiline tugi alushariduses.
HEV-õpilaste õpetajad – hariduslike erivajadustega õpilaste kaasamine ja toetamine eestikeelses õppes.
MEKKi juht Natalja Mjalitsina rõhutab koolituste praktilise sisu olulisust: „Lõimitud aine- ja keeleõpe ning keelekümbluse põhimõtted on need alustalad, mis aitavad teises keeles õppimist toetada praktilisel viisil. Õpetajad vajavad metoodilist tuge ja just seda neil koolitustel pakume.”
Haridus- ja Teadusministeeriumi aluseks oleva plaani kohaselt kestab üleminek eestikeelsele õppele 2024–2030. Selle aasta sügisel laieneb üleminek 2. ja 5. klassidele, mis tõstab õpetajate ettevalmistuse prioriteedi uuesti esiplaanile.

Aeg ja koht: 21.–22. august 2025, Tallinna Õpetajate Maja
Osalemine tasuta kõigile Tallinna koolide ja lasteaedade õpetajatele, registreerumine kuni kohtade täitumiseni
Registreerimine läbi MEKK koolituste veebilehe https://opetajatemaja.ee/koolitused/opetajate-koolitused/

TI-Hüppe õpetajate ja koolide tugiprogrammi gümnaasiumiõpetajatele suunatud veebikoolitus
2025-08-21 00:00 - 2025-08-22 23:59
21. ja 22. augustil alustab TI-Hüppe õpetajate ja koolide tugiprogramm esimese gümnaasiumiõpetajatele suunatud veebikoolitusega. Kursust on võimalik järele vaadata mõlemal päeval alates 16 TI-Hüppe YouTube kanalil.
Koolide tugiprogramm – TI-Hüpe

Eesti Inglise Keele Õpetajate Seltsi suvekool „Inglise keele õpetamine tehisaru ajastul“
2025-08-22 00:00 - 2025-08-23 23:59
Eesti Inglise Keele Õpetajate Seltsi suvekool „Inglise keele õpetamine tehisaru ajastul“ toimub 22. ja 23. augustil 2025 Pärnu Koidula Gümnaasiumis.
Registreerumine EATE kodulehel https://eate.ee/ oleva lingi kaudu alates 1. aprillist.
Esinemissoovist teatada erika.puusemp@gmail.com.

XXVI konverents „Lugemisoskuse jõud LAK-õppes“
2025-08-22 10:00 - 18:00
XXVI konverents „Lugemisoskuse jõud LAK-õppes“ 22. augustil kella 10.15–17.30 Narva kolledžis
Alates 1999. aastast toimub iga aasta augustis enne kooliaasta algust Narva kolledžis õpetajate suurim aastakonverents, et koguda ja jagada algavaks kooliaastaks teadmisi ning inspiratsiooni.
Tänavune konverents kutsub õpetajaid, haridustöötajaid ja valdkonna huvilisi uurima lugemisoskuse keskset rolli aine- ja keeleõppe lõimimisel. LAK-õpe (CLIL) nõuab õppijatelt aktiivset töötlemist, mõtestamist ja arusaamist – see kõik eeldab tugevat lugemisoskust. Kas tekst on õppijale takistus või sild uue teadmise juurde? Kuidas muuta keerulised ainetekstid arusaadavaks ja põnevaks nii algajale keeleõppijale kui emakeelsetele õppuritele?
Konverents pakub süvitsi minevaid arutelusid ja praktilisi töötubasid eri haridustasandite õpetajatele: alusharidusest gümnaasiumini. Erilist tähelepanu väärib ingliskeelne töösektsioon, mis tutvustab CLIL-õppe Euroopa koostööprojekte ja praktikaid rahvusvahelise pilguga. See on suurepärane võimalus nii Eesti õpetajatele kui ka rahvusvahelistele osalejatele kogemusi vahetada ja inspiratsiooni ammutada.
Olgu sinu huviks keelekümblus, tekstide kohandamine või lihtsalt hea lugemisoskus – lugemine on võtmeoskus, mis avab uksi kogu haridustee jooksul.
Kohtumiseni Narvas, kus tekstid ärkavad ellu ja õpetamine saab uue mõõtme! Registreerimine on lõppenud seoses kohtade täitumisega.
Konverentsil osalejatele on organiseeritud tasuta bussid, kuid vajalik on eelnev registreerumine.

Jõgevamaa klassijuhatajate inspiratsioonipäev
2025-08-25 09:30 - 16:30
Jõgevamaa klassijuhatajate inspiratsioonipäev
25. augustil kl 9.30-16.30 Oskar Lutsu Palamuse Põhikoolis
Head praegused ja tulevased klassijuhatajad!
Ootame teid Jõgevamaale – klassijuhatajate esimesele inspiratsioonipäevale.
Uurime lähemalt, mis roll klassijuhatajal täita on, kui palju on selles töös võlu ja valu. Eraldi võtame fookusse arenguvestlused, mis on väga mahukas osa klassijuhatajatööst. Toimuvad ka töötoad, kus saab vahetada kogemusi ning saada uusi mõtteid arenguvestluse läbiviimiseks nii, et vestlus oleks õpilast toetav, keskenduks üldpädevuste arengule, toetaks ettevõtliku noore arendamist ja pakuks heaolutunnet kõigile osapooltele.
Päeva inspiratsioonihetked:
Klassijuhataja rolli ilu, võlu ja valu mõtestab Viivika Keskküla.
Muutustest käitumise ja hoolsuse hindamisel räägib haridus- ja teadusminister Kristina Kallas. Klassijuhatajate võimalusi noorte ettevõtlikkuse toetamiseks tutvustab Evelyn Sepp (JAEK).
Võimalus osaleda kahes töötoas, registreerumine kohapeal
Mänguasjade kasutamise võlu arenguvestlusel – töötuba 1
„Töötoas saab katsetada, kuidas väikeseid mänguasju arenguvestlustel kasutada ning millised on mõjusad küsimused.“ Viivika Keskküla, Tartu Tamme Kooli 5. klassi klassijuhataja

Coaching´u võtted arenguvestlusel – töötuba 2

„Töötoas saab tutvuda erinevate coaching´u võtetega, mida integreerida oma arenguvestlustesse, lihtsamaks ja tõhusamaks vestluse läbiviimiseks.“
Lisabet Roos, Kindluse Kooli (aasta kool 2025) 2.g mentor

VEPA-elemendid arenguvestluses – miks ja kuidas? – töötuba 3

„Uurime, kuidas teha arenguvestlusest vepalik vestlus ehk millised võimalused on VEPA-elementide kasutamiseks, et õpilane ennast tõhusalt analüüsiks.“
Egle Plato, Oskar Lutsu Palamuse Põhikooli 4. klassi klassijuhataja

Lauamäng arenguvestluseks – töötuba 4

„Võimalus tutvuda Tallinna Õpetajate Maja meeskonna loodud lauamänguga, mille eesmärk on lõbusal, kuid struktureeritud viisil aidata õpilasel vaadata tagasi eelmisele õppeperioodile, analüüsida koostööd ja planeerida järgmist perioodi, pidades silmas ka oma heaolu ja tervist.“ Tallinna Õpetajate Maja

Klassijuhatajaid ootab ühine lõunasöök, lisaks kohvipausid.
Anna oma osalemisest teada https://forms.office.com/e/DbXtHa2tMt
Osalemistasu 10 eurot, tasumine arve alusel.
Registreerumise tähtaeg 15.08.2025.
Küsimuste korral aitab Egle, egle.plato@palamuse.edu.ee.

lmapilk tööriistakasti koolitus
2025-08-25 10:00 - 14:00
lmapilk tööriistakasti koolitus
25.08.2025 kella 10–14 Vivita / Lahenduste Laboratoorium (Telliskivi 60a/5, Tallinn).
Ilmapilk on tööriistakast, mis toetab 7.–9. klassi õpilaste loovtööde tegemist, keskendudes kuuesammulisele disainmõtlemise protsessile. See arendab kujutlusvõimet, loovust, vastutust, probleemilahendamise oskust ja meeskonnatööd, aidates õpilastel leida tähenduslikke teemasid ning pakkudes loovtööde juhendajatele samm-sammulist juhendamisplaani.
Registreerimine ja lisainfo https://fienta.com/et/ilmapilk-koolitus-082025
Kontakt Eleny Kasemets, leiutamislabor@vivita.ee, tel 5660 1318.

STL-i õpetajate infopäev
2025-08-25 13:00 - 15:00
STL-i õpetajate infopäev
Toimumise aeg: 25. august kell 13–15
Toimumise koht: Sõltumatu Tantsu Lava, Telliskivi 60a/9 (sissepääs maja taga)
Sõltumatu Tantsu Lava õpetajate infopäeval tutvustab teatrijuht Triinu Aron Sõltumatu Tantsu Lava tegevust, 2025/2026. programmi ning võimalusi kaasaegse tantsukunsti kogemiseks koos õpilastega.
Marit Kannelmäe-Geerts Peaasi.ee-st koostöös Kärt Tõnissoniga Zuga Ühendatud Tantsijatest viivad läbi töötoa “Tasakaal on peaasi: pühendunult nii töö kui puhkusel”, milles õpetajad saavad osaleda tasuta . Töötoas kutsutakse koos arutlema ja liikuma mõeldes enda heaolule algava õppeaasta valguses. Töötuba kestab umbes 1,5 tundi. Lisaks pakutakse tasuta pileteid etendustega tutvumiseks.

Veebiseminar "Kuidas viia läbi põnevaid meediaõpetuse tunde?"
2025-08-25 16:00 - 17:00
Soovime, et meediaõpetuse tundide planeerimine oleks algaval õppeaastal stressivaba ning õpetajatel põnevad ülesanded varnast võtta. Just seetõttu korraldame 25. augustil kell 16–17 tasuta veebiseminari “Kuidas viia läbi põnevaid meediaõpetuse tunde?” , kus jagame 7.–12. klassi õpetajatele värskeid meediaõpetuse materjale, mida saab ilma pikema ettevalmistuseta kasutusele võtta.
Kohtumisel:

Anname ülevaate erineva raskusastmega meediaõpetuse ülesannetest, mida saab integreerida pea kõikidesse õppeainetesse.

Räägime digimentorlusest, kus õpilased astuvad mentori rolli, arendades samal ajal nii enda kui teiste meedia- ja digipädevusi.

Jagame ideid, kuidas muuta meediaharidus kaasahaaravaks ja eluliseks.

Seminari aeg ja koht: 25. august kell 16–17, Zoom.
Sihtgrupp: 7.–12. klassi õpetajad
Koolitajad: Tartu Ülikooli ühiskonnateaduste instituudi meediauuringute kaasprofessor Maria Murumaa-Mengel ja meediapädevuse projektijuht Inger Klesment.
Registreerimislink: https://forms.gle/cus35NXwwZe99ZTt7
Veebiseminar toimub Tartu Ülikooli ühiskonnateaduste instituudi ja Telia ühise projekti “Digimentorid” raames. Uuri lähemalt meedia.ut.ee

Riigikoolide suvepäevad
2025-08-26 00:00 - 2025-08-27 23:59
Riigikoolide suvepäevad 26. ja 27. augustil.

Läänemere päev
2025-08-29 00:00 - 23:59
Neljapäeval, 29. augustil peetakse traditsiooniliseks saanud Läänemere päeva enamikus Läänemere äärde jäävates riikides. Eestis toimub erinevaid ettevõtmisi Tallinnas, Tartus ja mujal.
Soome Instituut korraldab ekskursioone ligi 700-aastase koge konserveerimisele Lennusadama ees vrakihallis. Tasuta ekskursioonid laevavrakile algavad kell 13, 14.30 ja 16.00. Samas on koge konserveerimisest avatud pop-up näitus. Laeva konserveerimise eest vastutab peamiselt neljaliikmeline töörühm, mille kaks asjatundjat, Eero Ehanti ja Heikki Häyhä, tegelevad vrakiga lisaks oma põhitööle Soomes. Veel kuuluvad töörühma Priit Lätti, Lisette Reinvars ja Meeli-Heli Lepna Eesti Meremuuseumist. Koge leiti 2022. aastal Lootsi tänava ehitustööde käigus. Puidu analüüs osutas, et laeva ehituseks kasutatud iidsed tammepuud on kasvanud praeguse Leedu aladel Klaipeda kandis ja langetatud 14. sajandi lõpus. Vrakist on leitud väga erinevaid vanu esemeid, nagu meremeeste kingi, Euroopa vanima säilinud kompassi, söögiriistu ja ka mitu keskaegse roti kuivanud laipa!
Läänemere päeva tähistamiseks korraldab Maailmakoristus koristustalgud Pikakari rannas Paljassaares. Lisaks saab tutvuda mereäärse piirkonnaga, mis on olnud ligi sajandi avalikkuse eest peidus – üle 40 hektari suuruse Paljassaare sadama- ja tööstusalaga, mis saab Hundipea linnaosaks. Tallinna Sadam korraldab kaks ekskursiooni, „Tallinna Sadama arendused ja tulevikutehnoloogiad Läänemerel“ ja „Kuidas käib töö Põhja-Euroopa ühes suurimas sadamas Vanasadamas“. Läänemere päeva hommikul toimub Lennusadamas Läänemere päeva elamushommik lasteaialaste gruppidele, aga õhtul koos Biotoopia ja Tasaarengu Eestiga vestlusõhtu „Elukatsed looduses: Läänemere vaade“. Eesti Rahva Muuseumis räägib ökoloog ja hülgeuurija Mart Jüssi näitusel „Rannarootslased. Estlandssvenskar” hülgest kui mütoloogilisest ja Läänemere tervise hindamise seisukohast olulisest olendist.
Kell 18 korraldatakse sümboolse ühis-sulpsatuse Läänemerre. Tallink Silja Line laevadel toimuvad nädala jooksul auhinnaviktoriinid, mis keskenduvad Läänemere kaitsele, ajaloole ning laevandusele. Mitmed üritused on väljas Läänemere päeva kodulehel, ent sündmusi korraldatakse ka erinevate organisatsioonide sees ja oma programm on Läänemere riikide saatkondadel. Kõigil Läänemere tähtsuse tähistajatel palutakse sotsiaalmeedias lisada meeldetuletuseks teemaviide #läänemerepäev, #balticseaday või #itämeripäivä.
Läänemere päev on John Nurmineni Sihtasutuse (John Nurmisen Säätiö) poolt algatatud iga-aastane pidupäev mere auks, mis aitab süvendada teadlikkust Läänemere mitmekesisusest, kultuurist ja ajaloost ning innustab inimesi tundma rõõmu kodumerest ja panustama omalt poolt selle heaks konkreetsete tegudega. Läänemere päeva tähistatakse igal aastal augusti viimasel neljapäeval. Eestis koordineerivad Läänemere päeva korraldamist Soome Instituut ja Soome Suursaatkond.

Jõustub uus alusharidusseadus
2025-09-01 00:00 - 23:59
Jõustuvad seadused
1.septembrist jõustub uus alusharidusseadus, mis loob tervikliku alushariduse süsteemi ja tagab kõigile lastele kvaliteetse alushariduse lastehoius ja lasteaias. Lapsehoiuteenus integreeritakse alusharidussüsteemi osaks, kuid jääb sotsiaalteenusena kehtima suurte hooldus- ja abivajadustega lastele.
Kohalikud omavalitsused peavad tagama 1,5–3-aastastele lastele koha lastehoius ja 3–7-aastastele lasteaias, arvestades vanemate soovitud asukohta. Taotluse menetlemiseks on aega kaks kuud ning varakult esitatud taotluse korral tuleb kohta pakkuda vähemalt kaks kuud enne soovitud kasutamisaega. Lastehoidudel lubatakse tegutseda ka elamutes ja elamumaal, mis muudab kohtade loomise paindlikumaks. Vanematel tekib õigus tulumaksutagastusele ka lastehoius käiva lapse eest. Õpetajat abistavad töötajad nimetatakse ümber abiõpetajateks, kelle kvalifikatsiooniks seatakse vähemalt keskharidus ja 4. taseme lapsehoidja kutse või pedagoogilised pädevused. Lasteaiadirektor peab omama magistrikraadi. Lapse toetamise liigid (üldine tugi, tõhustatud tugi, eritugi) ühtlustatakse üldhariduskooli omadega. Lapsel on õigus saada vajalikku abi kohe pärast selle vajaduse tuvastamist. Õpetajaks õppijatele võimaldatakse sõlmida kuni kolmeks aastaks tähtajaline tööleping, et toetada õpetajate järelkasvu. Alushariduse riiklik õppekava nüüdisajastatakse ning lastehoidude ja lasteaedade õppekavad tuleb viia vastavusse hiljemalt 31. augustiks 2026.

Jõustub seadusemuudatuste pakett, mis pikendab õppimiskohustust kuni 18. eluaastani ja võimaldab ellu rakendada kutseharidusreformi
2025-09-01 00:00 - 23:59
1.septembrist jõustub seadusemuudatuste pakett, mis pikendab õppimiskohustust kuni 18. eluaastani ja võimaldab ellu rakendada kutseharidusreformi.
Muudatused puudutavad peamiselt haridusseadust, põhikooli- ja gümnaasiumiseadust ning kutseõppeasutuse seadust. Õppimiskohustus kuni 18-aastaseks saamiseni tekib esimesena noortel, kes 2025. aastal alustavad 9. klassis.
Reformi eesmärk on vähendada põhihariduse järel õpinguid mittejätkavate noorte osakaalu alla 5% ning tagada, et kõigil noortel oleks võimalik omandada kas keskharidus või kutseoskused. Selle tulemusel siseneb Eestis järgnevatel aastatel tööturule igal aastal ligi tuhat kvalifitseeritud noort rohkem.
Et koolilõpetamine ja uuele haridustasemele astumine oleks loogilises järgnevuses, toimuvad põhikooli lõpueksamid varasemast varem – nii saab neid arvestada ka uude kooli sisseastumisel. 2025. aastal algavad põhikooli lõpueksamid 21. aprillil ning tulemused selguvad 16. maiks.

Koolirahu väljakuulutamine, tarkusepäev
2025-09-01 00:00 - 23:59
1.september – koolirahu väljakuulutamine, tarkusepäev.

Traumapedagoogika konverents "Turvalised suhted ja ruumid – traumateadlikkus igapäevapraktikas"
2025-09-02 00:00 - 23:59
SOS Lasteküla korraldab 2. septembril Tallinnas traumapedagoogika konverentsi “Turvalised suhted ja ruumid – traumateadlikkus igapäevapraktikas”.
Traumapedagoogika on kõigile. Soovime jagada viimaste aastate jooksul saadud häid õppetunde ja veendumust, et traumapedagoogikast on lastega töös kasu. Esinejad välismaalt ja Eestist jagavad nii teoreetilisi teadmisi kui ka hulgaliselt praktilisi kogemusi. Ootame konverentsile kõiki, kes on kordki elus pidanud küsima: “Miks see laps nii käitub?”.
Miks osaleda?

Õpid rahvusvahelistelt ja kohalikelt spetsialistidelt, kuidas toetada traumakogemusega lapsi ja noori.
Saad osa praktilistest ettekannetest ja kogemuslugudest, mis pakuvad uusi vaatenurki traumateadlikkusele ja sekkumistele.
Lood uusi kontakte professionaalse võrgustikuga ja saad teadmisi, kuidas arendada koostööd laste ja noorte heaolu nimel.

Kellele on konverents suunatud?

Sotsiaaltöötajatele ja laste hoolekande spetsialistidele,
õpetajatele ja haridustöötajatele,
koolijuhtidele ja tugispetsialistidele,
noorsootöötajatele ja kogukonna aktivistidele,
psühholoogidele ja nõustajatele,
kõigile, kes töötavad laste ja noortega ning soovivad suurendada oma teadlikkust traumade mõjust ja toetavatest sekkumistest.

Konverentsi kava
Kl 9.30–09.45 kogunemine ja hommikukohv.
Kl 9.45–09.55 SOS lasteküla tegevjuhi avasõna.
Kl 9.55–11 Luboš Tibensky (inglise keeles) “Lapseea trauma mõistmine, et saada traumateadlikuks”. Lubos on SOS Children’s Villages International’i programminõustaja, kellel on üle 500 lapsehooldusspetsialisti koolitamise kogemus 15 riigis. Tema fookuses on traumateadlik hooldus ja seksuaalse kuritarvitamise ennetamine.
Kl 11–11.15 kohvipaus.
Kl 11–15-12.45 Heiner van Mil (saksa keeles, eesti tõlkega) “Traumapedagoogika arengulugu ja praktika rakendamine”. Heiner on Mechernichi trauma- ja pedagoogikainstituudi juhataja ja esineja. Tal on kogemus spetsialistina ja juhina laste ja noorte hoolekandes ning ta on traumahariduse eriväljaannete autor ning õppejõud.
Kl 12.45–13.15 Karmen Maikalu “Traumakogemusega lapse ja noore toetamine Eesti koolis”. Karmen toob konverentsile kogemuslood ja soovitused haridustöötajatele Eesti kontekstis.
Kl 13.15–14 lõuna.
Kl 14.00–15.30 Jacob Bausum (saksa keeles, eesti tõlkega) “Praktiline traumapedagoogika ja grupidünaamika”. Jacob on kogenud traumapedagoog ja koolitaja, kes on töötanud erinevates hariduse ja noorte hoolekande valdkondades. BAG-Traumapädagogik asutajaliige ja “Unistuste Pedagoogika Kutseliidu” juhatuse liige. Tema koolitused keskenduvad grupidünaamikale ja seksuaalse väärkohtlemise teemadele.
Kl 15.30–15.45 paus.
Kl 15.45–16.10 SOS Lasteküla traumatöö ja Vaikse kodu mudel. Praktilised näited ja mudelid, kuidas luua turvalist keskkonda noortele.
Kl 16.10–16.30 Jacob Bausum (saksa keeles, eesti tõlkega)“Traumapedagoogika võrgustiku loomine”. Kuidas luua professionaalne tugivõrgustik, mis aitab kaasa traumateadliku praktika edendamisele?
Registreerimise tähtaeg on 15.08.2025.
Osalustasu 25 eurot osaleja kohta (sisaldab konverentsil osalemist, kohvipause ja lõunat).
Kontakt: Gerly Leit, office@sos-lastekyla.ee
Rohkem infot konverentsi kohta https://sos-lastekyla.ee/traumapedagoogika-alane-konverents-koigile-kes-tootavad-lastega/
Kava ja registreerumine https://sos-lastekyla.ee/turvalised-suhted-ja-ruumid-traumateadlikkus-igapaevapraktikas/

Konverents "Kasvatame roheoskusi"
2025-09-04 00:00 - 23:59
Rahvusvaheline konverents “Kasvatame roheoskusi”
4. september 2025 algusega kell 10 Tartu VOCO, Tartu, Põllu 11 A-korpuse avatud ala
Tänased ja homsed väljakutsed hariduses nõuavad uusi teadmisi, oskusi ja hoiakuid – mitte ainult õppijatelt, vaid ka õpetajatelt, koolijuhtidelt ja hariduskorraldajatelt. Roheoskuste arendamine on võtmetähtsusega, et valmistada õppijaid ette tuleviku tööturule sisenemiseks ning toetada koole teel keskkonnateadlikuma tuleviku poole.
Roheoskuste konverents pakub haridustöötajatele praktilisi ja inspireerivaid teadmisi sellest, kuidas roheoskusi süstemaatiliselt arendada ning kuidas õpikäsitus tervikuna saab toetada kestlikku arengut.
Meie esinejate seas on:

Ena Drenkhan (Haridus- ja Teadusministeeriumist), kes avab riikliku vaate roheoskuste arendamisele hariduses;
Helen Sooväli-Sepping (TalTech), kes jagab TalTechi kogemusi rohelisema kooli loomisel;
paneeldiskussioonis arutleme koos tööandjate esindajatega, milliseid roheoskusi ja -pädevusi tulevikus oodatakse ja kuidas haridus saab sellele vastata.

Päeva teises pooles toimuvad eesti- ja ingliskeelsed praktilised töötoad, kus osalejad saavad kogemusi ja tööriistu, kuidas

korraldada rohehäkatone ja tegevusi, mis kaasavad õppijaid,
milliste õppemeetodite kaudu toetada õppijate keskkonnateadlikkust ja aktiivset osalust,
kuidas rakendada õppimist tegevuse kaudu ja siduda roheteemad õppekavaga.

Konverentsilt saavad osalejad

värsket teavet roheoskuste arendamise kohta Eestis ja Euroopas,
kontaktid ja kogemuslood kolleegidelt erinevatest koolidest,
praktilised ideed ja tööriistad, mida kohe oma koolis rakendada;

Osalema ootame

loodusainete-, ühiskonna-, ettevõtlusõpetajaid,
kutseõpetajaid,
koolijuhte, hariduskorraldajaid,
kõiki roheteemadest huvitatud haridustöötajaid ja kogukonna aktiviste.

Registreeri osalema SIIN
Vaata kogu programmi SIIN
Lisainfo Kaire Mets, kaire.mets@voco.ee
Lisainfo https://voco.ee/konverents-kasvatame-roheoskusi/

Leivategemise lugu Eesti Vabaõhumuuseumis
2025-09-04 00:00 - 2025-09-26 23:59
04.09–26.09 Leivategemise lugu Eesti Vabaõhumuuseumis (Eesti Vabaõhumuuseum, Vabaõhumuuseumi Tee 12, Tallinn, Eesti )
„Austa leiba, leib on vanem kui meie.“
Teekond leivapätsi valmimiseni on pikk ning töömahukas. Kes tahab suve lõpul kuldselt rukkipõllult saaki lõigata, peab viljaterad juba eelmisel sügisel maha külvama. Õpime selgeks koodiga rehepeksu, vilja tuulamise, käsikivil jahu jahvatamise ning maitseme koos musta leiba. Vaata lisa https://lydian.ee/broneeri/programmid/evm/leivategemise-lugu/

Eesti leiva päev
2025-09-07 10:00 - 16:00
7. septembril kl 10–16 toimub Eesti Vabaõhumuuseumis traditsiooniline Eesti leiva päev ja sügislaat. Kesk kirevat lõikusaega kutsume külla kõiki, kel huvi eestimaise traditsioonilise toidu vastu. Päeva peakangelane on kodumaine rukkileib. Osa saab Eesti leiva loost – viljapeksust kuni leiva küpsetamiseni. Valime parima käsitööleiva ning peame käsitöö- ja toidulaata. Sündmus kuulub Eesti toidu kuu 2025programmi.
Rohkem infot https://evm.ee/sundmused/eesti-leiva-paev-ja-sugislaat

Lugemistund
2025-09-08 11:00 - 12:00
Lugemistund
Esmaspäeval, 8. septembril kl 11–12 Vanemuise (Hurda) park (vihma korral Eesti Kirjandusmuuseumi saal)
Lugemistund, millega tähistame rahvusvahelist kirjaoskuse päeva.
Võta kaasa oma lemmikraamat, istumisalus ning liitu lugemissõpradega. Lugemistunnile järgneb raamatuloo sisukeskkonna „Eesti Raamat 500. Loo lugu!“ (www.er500.ee) esitlus Eesti Kirjandusmuusuemis.
Lisainfo Merike Kiipus merike.kiipus@kirmus.ee

Raamatuloo sisukeskkonna „Eesti Raamat 500. Loo lugu!“ esitlus
2025-09-08 12:00 - 14:00
Raamatuloo sisukeskkonna „Eesti Raamat 500. Loo lugu!“ (www.er500.ee) esitlus esmaspäeval, 8. septembril kell 12 Eesti Kirjandusmuuseumi saalis (Vanemuise 42, Tartu)
Interaktiivne veebiplatvorm pakub võimalust avastada Eesti raamatu 500-aastast lugu – tähtsamaid teoseid, autoreid, sündmusi ja lugusid.Sündmusel tutvustavad sisukeskkonda kuraatorid Helle Maaslieb ja Marin Laak, järgneb vestlusring sisuloojatega. Üritust on võimalik otseülekandena jälgida KirmusTV .

Vestlusõhtu Eesti sõjamuuseumi ja Vabamu koostöönäitusel “Vapruse nägu: Azovstali alistumatud kaitsjad”
2025-09-11 18:00 - 19:00
N, 11.09 kell 18, Krulli kvartali sepikoda, Kopli 70b, Tallinn – vestlusõhtu Eesti sõjamuuseumi ja Vabamu koostöönäitusel “Vapruse nägu: Azovstali alistumatud kaitsjad”, külaliseks on ajakirjanik ja sõjakorrespondent Anton Aleksejev.
Piletid https://www.piletitasku.ee/et/event/8458

Koolituskonverents „Tähendusega teekond”
2025-09-12 00:00 - 23:59
12. septembril 2025 toimub Tallinnas Hestia Hotel Europe konverentsikeskuses Huvi OÜ 10. sünnipäeva koolituskonverents „Tähendusega teekond”.
Ootame konverentsile alushariduse spetsialiste, õpetajaid, juhte ja koolitajaid, et üheskoos vaadata tagasi, jagada kogemusi ning heita pilk tulevikku. Päev toob lavale inspireerivad esinejad, väärtuslikud töötoad ja südamliku koosolemise. Koos loome ruumi, kus õppimine ja kasvamine toimub rõõmu, mängu ja liikumise kaudu.
Sind ootab:

inspireerivad ettekanded,
valikuline töötuba (vastavalt sinu huvile),
koolitustõend osalemise kinnituseks,
südamlik kingitus igale osalejale,
sünnipäevatort ja ühine tähistamine.

Toitlustus sisaldab

tervituskohvi ja suupisteid,
buffet-lõunat (sh taimne valik ja magustoidud),
kohvipausi koos sünnipäevatordiga.

Osalustasu: 88 eurot. Hind sisaldab koolituspäeva, materjale, koolitustõendit, toitlustust ja kingitust.
Kohtade arv on piiratud.
Registreeri aegsasti! REGISTREERIMINE
Info https://www.koolitushuvi.ee/koolituskalender-1/huvi-ou-10-sunnipaeva-koolituskonverents-tahendusega-teekond-12-septembril-2025

VI rahvusvaheline reaal- ja loodusteadusliku hariduse konverents
2025-09-12 00:00 - 2025-09-13 23:59
12. ja 13. septembril toimub õpetajatele VI rahvusvaheline reaal- ja loodusteadusliku hariduse konverents. Seekordne konverents toimub Tallinna Prantsuse Lütseumis (Hariduse tn 3, Tallinn).

Konverentsi üldine eesmärk on mõtestada reaal- ja loodusteaduslikus hariduses toimuvat ja luua keskkond kogemuste vahetamiseks kolleegidega.
VI rahvusvahelise reaal- ja loodusteaduslikud hariduse konverentsi põhiteemad on:
1) muutused reaal- ja loodusteaduse hariduses,
2) uus õpetaja kutsestandard,
3) tehisintellekti (TI) levik ja kasutamine üldhariduses;
4) inseneeria valdkonna edendamine koolide õppekavades.
Konverentsile on oodatud kõik reaal- ja loodusteaduse haridusest huvitatud, nii reaal- ja loodusteaduste õpetajatele, kui ka kõikide teiste ainete õpetajatele ja koolijuhtidele – paljud ettekanded ja töötoad on üldharivad ning toetavad igapäevast õpetajatööd ja klassijuhatamist.
Kava tutvustus KAVA fail
Konverentsi juhivad: Liis Reier (Tallinna Prantsuse Lütseum) ja Martin Saar (Tallinna Reaalkool)
I päev – Ettekanded ja arutelud

kell 9.45 Osalejate registreerimine ja tervituskohv
kell 10.30 Konverentsi avamine
Saame ülevaate reaal- ja loodushariduse arengusuundadest Eestis ja maailmas. Jagame inspireerivaid kogemusi TI rakendamisest õppetöös ning loome parema arusaama õpetaja kutsestandardist. Õpetaja kutse ja karjäärimudelites räägivad: Katrin Poom-Valickis (Tallinna Ülikool), Siim Ruul (Pärnu Koidula Gümnaasium) ja Haridus- ja Teadusministeeriumi esindaja. Inseneerihariduse olevikust ja tulevikust räägivad: Hendrik Voll (TalTech), Tõnis Rüütel (TÜ Observatoorium) ja Kristi Kuusemets (Inseneriakadeemia).
Paneeldiskussiooni TI koolis juhib Ivo Visak (TI-hüppe tegevjuht), osalevad Jüri-Mikk Udam ja Marii Kõss (Tallinna Reaalkool), Piret Oppi ja Anneli Veispak (Tallinna Ülikool) ja Taivo Pungas.
Võrgustikukohtumine toimub okupatsioonide ja vabaduse muuseumis VABAMU (Toompea tn 8b, 10130 Tallinn)
kus lisaks saab vabas õhkonnas kuulata arutelu „Eesti ja Jaapani haridussüsteemid – mida õppida üksteise eripäradest”. – Ivo Visak ning tema sõbrad Jaapanist Mai Namiki ja Kojin Kumagai.
II päev – Ettekanded ja töötoad
Mitmekesised töötoad annavad võimaluse süvendada ainealaseid teadmisi ning koguda uusi ideid õppetundide rikastamiseks.
„Tahad elada, võta õppust. Eesti vanasõna.”, Janika Ruusmaa (Tartu Loodusmaja)
„Muld kui süsinikuladu: kuidas mullateadus aitab võidelda kliimamuutustega?”, Evelin Pihlap (Maaelu teadmuskeskus)
„What Are Schools Really For? Stories from Different Contexts”, Øyvind Børven
„Õpetaja pilk vs õpilase kogemus: kuidas toetada andekaid?”, Ana Valdman (TÜ Teaduskool)
„Kuidas kasvatada insenere?” Taavi Kotka (MTÜ HK Unicorn Squad)
Paralleelsed töötoad I sessioon ja II sessioon
„Mõttevahetus tuleviku haridusest” – Marju Lauristin
Orienteeruv kellaaeg päeva lõpetamisks on kell 15.45
Konverentsi osalustasu on 50 eurot.
Registreerumine konverentsile. Töötoa täitumisel seda enam vormis ei kajastata. Töötubade täpsemad kirjeldused avanevad sellelt lingilt Töötubade kirjeldused
